**Гульня́-ко́нкурс «Зубраня́»** — інтэлектуальны конкурс, які штогод арганізуе Беларуская асацыяцыя «Конкурс» сумесна з Акадэміяй паслядыпломнай адукацыі пры падтрымцы Міністэрства адукацыі Рэспублікі Беларусь.

Упершыню конкурс быў праведзены ў маі 1997 года.

Аб конкурсе
-----------

#### Агульныя палаженні

Гульня-конкурс «Зубраня» праводзіцца з мэтай развіцця і падтрымкі цікавасці школьнікаў да вывучэння фізікі.

Конкурс праводзіцца па правілах міжнароднага матэматычнага конкурсу «Кенгуру».
У адрозненні ад алімпіяд удзельнікамі конкурсу «Зубраня» могуць быць усе вучні 3-11 класаў. Папярэдні адбор удзельнікаў не праводзіцца.

Удзел у конкурсе платны. Арганізацыйныя ўзносы расходуюцца на арганізацыю конкурсу, набыццё прызоў.

#### Правілы правядзення конкурсу

Конкурс праводзіцца ў тых школах, ліцэях, гімназіях, дзе навучаюцца удзельнікі, у адзін і той жа дзень і час. Работа непасрэдна над заданнем працягваецца роўна 1 гадзіну 15 хвілін. У час выканання задання ўдзельнікам забараняецца карыстацца камп'ютарамі, калькулятарамі, даведачнай літаратурай, падручнікамі, канспектамі і г. д. Кожны ўдзельнік выконвае заданне самастойна.

Удзельнікам конкурсу прапаноўваецца заданне з 30 пытанняў. Кожнае пытанне мае 5 варыянтаў адказаў, сярод якіх толькі адзін слушны. На старце кожны ўдзельнік атрымлівае 30 балаў.

За кожны слушны адказ у залежнасці ад складанасці пытання ўдзельніку налічаюцца 3, 4 ці 5 балаў. За кожны няслушны адказ аднімаюцца адпаведна 3/4, 1 ці 5/4 бала. За адсутнасць адказу балы не налічаюцца і не аднімаюцца. Складанасць пытанняў вызначаецца паводле колькасці ўдзельнікаў, што адказалі на іх слушна. 10 найбольш лёгкіх пытанняў ацэньваюцца па 3 балы, 10 найбольш цяжкіх пытанняў ацэньваюцца па 5 балаў, астатнія 10 пытанняў ацэньваюцца па 4 балы. Пераможцы конкурсу вызначаюцца паводле найбольшай колькасці набраных балаў.

Максімальная колькасць балаў, што можа набраць удзельнік — 150.

#### Падвядзенне вынікаў і ўзнагароджанне ўдзельнікаў

У конкурсе няма тых, што прайграе. Незалежна ад выніку кожны ўдзельнік атрымлівае прыз «для ўсіх». Прадугледжана дадатковае заахвочванне ўдзельнікаў, якія паказалі лепшыя вынікі ў сваіх раёнах (гарадах), абласцях і краіне.

Выніковыя пратаколы і прызы ўручаюцца ўдзельнікам конкурсу праз раённыя (гарадскія) і школьныя арганізацыйныя камітэты праз 2-3 месяцы пасля даты правядзення конкурсу.

Камандныя вынікі паміж класамі, школамі, раёнамі і абласцямі не падводзяцца.

Колькасць удзельнікаў конкурсу
------------------------------

За кароткі час конкурс набыў шырокую вядомасць і папулярнасць у беларускіх школьнікаў і педагагічнай супольнасці краіны[*крыніца?*].

У конкурсе «Зубраня-2011» прынялі ўдзел 39540 вучняў з 2289 устаноў адукацыі 147 раёнаў (гарадоў) Беларусі.

Прызы
-----

«Каляндары юнага фізіка», выданыя ў якасці прыза ўдзельнікам конкурсу «Зубраня».
Кожнаму ўдзельніку ўручаецца пасведчанне ўдзельніка конкурсу «Зубраня», кнігі па фізіцы, значкі, календары. Удзельнікі конкурсу, якія паказалі лепшыя вынікі ў краіне, у абласцях і раёнах, узнагароджваюцца адпаведнымі сувенірнымі медалямі.

**Кнігі па фізіцы, выдадзеныя ў якасці прыза пераможцам конкурсу (усе рускамоўныя):**

* **2005.** Алімпіяды па фізіцы 2003—2004 гг.
* **2006.** Геаметрычная оптыка ў школе.
* **2007.** Фізіка для зуброў.
* **2009.** Фізіка для выбраных. Механіка.
* **2010.** Фізіка для выбраных. Электрастатыка. Пастаянны электрычны ток.
* **2011.**  Фізіка для выбраных. Магнітастатыка. Электрадынаміка. Тэорыя ваганняў.

**Кнігі па фізіцы, выдадзеныя ў якасці прыза ўсім удзельнікам конкурсу:**

* **2004.** Конкурс-гульня па фізіцы «Зубраня»..
* **2005.** Фізічны калейдаскоп.
* **2006.** Зорны калейдаскоп, або Несумная фізіка космасу.
* **2007.** Каляндар юнага фізіка 2007—2008.
* **2008.** Партфоліа вучня па фізіцы.
* **2009.** Каляндар юнага фізіка 2009—2010.
* **2010.** Каляндар юнага фізіка 2010—2011.
* **2011.** Гульня-конкурс па фізіцы «Зубраня»: заданні 2004—2008 гадоў..

Зноскі
------

1. ↑   Архівавана 4 лістапада 2011. Оргкомитет игры-конкурса по физике «Зубрёнок».
2. ↑  Кембровский, Г. С. Олимпиады по физике 2003—2004 гг. / Г. С. Кембровский, Л. Г. Маркович, А. И. Слободянюк. — Мн.: Бел. ассоц. «Конкурс», 2006. — 176 с.
3. ↑  Кембровский Г. С. Геометрическая оптика в школе. / Г. С. Кембровский. — Мн.: Бел. асоц. «Конкурс», 2006.
4. ↑  Слободянюк, А. И. Физика для зубров / А. И. Слободянюк. Л. Г. Маркович. — Мн.: Белорус. асоц. «Конкурс», 2007. — 160 с.: ил.
5. ↑  Слободянюк, А. И. Физика для избранных. Механика / А. И. Слободянюк. — Минск.: Белорус. ассоц. «Конкурс», 2009. — 288 с.: ил.
6. ↑  Слободянюк, А. И. Физика для избранных. Электростатика. Постоянный электрический ток / А. И. Слободянюк. — Минск.: Белорус. ассоц. «Конкурс», 2010. — 288 с.: ил.
7. ↑  Слободянюк, А. И. Физика для избранных. Магнитостатика. Электродинамика. Теория колебаний / А. И. Слободянюк. — Минск.: Белорус. ассоц. «Конкурс», 2011. — 448 с.: ил.
8. ↑  Конкурс-игра по физике «Зубрёнок»: Условия, ответы, статистика / М-во образования, Респ. Беларусь, Акад. последиплом. образования, Бел. асоц. «Конкурс» / Авт.-сост. А. Н. Годлевская и др. — Мн.: ОО "Бел. ассоц. «Конкурс», 2004 — 64 с.: ил.
9. ↑  Физический калейдоскоп / Бел. ассоц. «Конкурс»; авт.-сост.: А. Г. Андреева [и др.]. — Мн.: ОО "Бел. ассоц. «Конкурс», 2005.
10. ↑  Звездный калейдоскоп, или Нескучная физика космоса. / авт.-сост.: Е. Н. Володько, Т. Н. Граборенко, А. Э. Плетнев, А. Г. Сугакевіч — Мн.: ОО "Бел. ассоц. «Конкурс», 2006.
11. ↑  Календарь юного физика 2007—2008 / авт.-сост.: Е. Н. Володько, А. Э. Плетнев, А. Г. Сугакевич — Минск: "Белорус. ассоц. «Конкурс», 2007. -128 с.: ил.
12. ↑  Запрудский, Н. И. Портфолио ученика по физике. — Минск: Белорус. ассоц. «Конкурс», 2008. — 112 с.
13. ↑  Календарь юного физика 2009—2010 / сост. Е. Н. Володько, Т. Н. Граборенко, А. Э. Плетнев, А. Г. Сугакевич — Минск: Белорус. ассоц. «Конкурс», 2009. — 128 с.: ил.
14. ↑  Календарь юного физика 2010—2011 / сост. Е. Н. Володько, Т. Н. Граборенко, А. Э. Плетнев, А. Г. Сугакевич — Минск: Белорус. ассоц. «Конкурс», 2010. — 96 с.: ил.
15. ↑  Игра-конкурс по физике «Зубрёнок»: задания 2004—2008 годов / сост. А. Н. Годлевская, Г. Н. Нехай. — Минск: Белорус. ассоц. «Конкурс», 2011. — 112 с.: ил.

Спасылкі
--------

* Міжнародны матэматычны конкурс «Кенгуру».  (англ.)